NATO Fenntartó és Ellátó Ügynökség

A NATO Fenntartó és Ellátó Ügynökség - angolul NATO Maintenance and Supply Agency, rövidítve (NAMSA); franciául Agence OTAN d'entretien et d'approvisionnement – a NATO Fenntartási és Ellátási Szervezet - NAMSO - megalakulásakor, 1958-ban jött létre, mint a Szervezet végrehajtó eleme. Székhelye Capellen, mely Luxemburg délnyugati részén található, és Mamer önkormányzatához tartozik. Minden NAMSO tagállam jogosult az ügynökség szolgáltatásait - saját belátása szerint - részben, vagy teljes egészében igénybe venni. A NATO Békepartnerségi Programjában részt vevő államok Együttműködési Szerződést köthetnek az ügynökséggel. A szerződést a NAMSO Igazgatótanács hagyja jóvá, és annak tartalmától függően az aláíró állam igénybe veheti az ügynökség tevékenységi körébe tartozó anyagokat és szolgáltatásokat. Az Ügynökség feladatai Az ügynökség feladatait az NAMSO Alapító Okirat határozza meg. Ezek a főbb tevékenységi területek szerint: Ellátás Gyűjti és elemzi a tartalék alkatrészek elérhetőségét, műszaki paramétereit Számvetést készít a várható felhasználásról, a beszállítási/beszerzési lehetőségekről Kiválasztja és kezeli a tagállamok által egyenként túl drágán tartható alkatrészek listáját, megvalósítja azok hatékony ellátását a tagállamok részére Átcsoportosításokkal megszünteti az egyenetlen ellátás hatásait Fenntartás Gyűjti és elemzi a javítható anyagok listáját Számvetést készít a várható fenntartási és ellátási követelményekről Biztosítja az alkatrészek és anyagok hatékony összetett javítását, karbantartását és nagyjavítását Beszerzés Folyamatosan bővíti ismereteit a beszerzési forrásokról A közös beszerzéshez meghatározza a követelményeket A leggazdaságosabb beszerzések érdekében meghatározza a beszerzendő termékek mennyiségét, a beszerzési stratégiát Bár fő funkciója a legkedvezőbb árak elérése a termékek és szolgáltatások beszerzésénél, de emellett a NAMSO Igazgatótanács irányításával tervezi és végrehajtja e termékek és szolgáltatások gyakorlatias és egyenlő elosztását a tagállamok között Technikai segítség Biztosítja a tagállamok közötti információcserét a hasonló eszközök meghibásodásainak azonosításához és behatárolásához Biztosítja, hogy az egyes nemzeti és a NATO ellátási szervezetei között ne jöjjenek létre átfedések Logisztikai képzéseket tart igény szerint Lehetővé teszi szükség esetén a tagállamok közötti kereszt-licenceléseket Segítséget nyújt a tagállamok számára technikai eszközök rendszeresítési eljárásaihoz A minőségbiztosítás területén és szakmai kérdésekben tanácsokat, utasításokat ad a tagállamok részére Az ügynökség helye a NATO szervezetében Az ügynökség helyét és alárendeltségi viszonyait az ábra mutatja. Felépítése Az ügynökség 2007 januári általános szervezetei kialakítása az ábrán látható. Vezérigazgató A vezérigazgatót a NATO főtitkárral folytatott konzultációt követően a NAMSO Igazgatótanács jelöli és választja. Szerződését az Igazgatótanács hagyja jóvá, a NATO főtitkár ellenjegyzi. A vezérigazgató köteles végrehajtani az Igazgatótanács döntéseit, mindig az Igazgatótanács által megjelölt feladatokon dolgozni. A szervezetre vonatkozó terveket, költségvetési javaslatokat, beszámolókat az Igazgatótanács elé kell terjesztenie. Bár egyes feladatait delegálhatja az ügynökség más beosztottaira is, de mindenben egyszemélyes felelősséggel tartozik az Igazgatótanács felé; ugyanakkor az Igazgatótanács csak nagyon ritkán, a mindennapi operatív tevékenységet igénylő feladatait delegálhatja végrehajtásra a vezérigazgatónak. Nemzetközi szerződést nem írhat alá; A-5 (ezredes) szint és feletti beosztásokba kinevezést nem hajthat végre. Az ügynökség és saját tevékenységéről az Igazgatótanácsnak köteles beszámolni. Személyzet Az ügynökség állománya lehet nemzetközi, vagy nem nemzetközi. Az ügynökség állományának jelentősebb része a nemzetközi személyzethez tartozik. E személyek az Ottawai Egyezmény 17. cikkelye alapján, a NATO nemzetközi személyzetre vonatkozó alkalmazotti és nyugdíj szabályai alapján dolgoznak általában határozott idejű (de meghosszabbítható) szerződés szerint. A nem nemzetközi állományra a NAMSO Igazgatótanács határozza meg az alkalmazási feltételeket, de azoknak meg kell felelniük a NATO általános személyügyi politikájának, a feltételeket egyeztetni kell a NATO főtitkárral, valamint szükséges a befogadó állam munkaügyi hatóságainak egyetértése is. Az ügynökségnél nemzetközi állományban magyar alkalmazott is található. A megfelelő NAMSO és magyar együttműködés elősegítésére - luxemburgi székhellyel - összekötő tiszt dolgozik az ügynökségnél. Adminisztratív koordináció A NAMSA csak olyan szabályokat és előírásokat alkalmazhat, melyek mindenben a NATO szabályokat követik, azoktól csak igen kivételes esetekben lehet eltérni. Amennyiben mégis szükség lenne az általános szabályoktól eltérni, azt csakis az Igazgatótanács kezdeményezheti, arra jóváhagyást pedig csak az Észak-atlanti Tanács adhat. Jegyzetek További információk A NAMSA hivatalos weboldala Archiválva 2010. május 30-i dátummal a Wayback Machine-ben NATO kézikönyv, 2003-as javított változat, 14. fejezet; NAMSA A NATO hivatalos oldala